da en da nl ca da da de es da da da da da da da da da da da da da sv da sv de nb da da da da de da da en da en da de en en da da da da de da da da da da da da da da nl da en da da es nl da
Kongerækken vender hjem | Kongernes Jelling
31.8.2022 06:30:00 CEST | Kongernes Jelling
Københavnerne kan den 10. september fejre Dronningens regentjubilæum, men jyderne skal ikke snydes. Museet Kongernes Jelling inviterer til Den Jyske Fejring af Regentjubilæet og åbner samtidig udstillingen Den Hæklede Kongerække.
Kongernes Jelling udstiller danskernes mange forskellige, hæklede versioner af Dronning Margrethe samt hele kongerækken som hæklet.
Mens Hendes Majestæt Dronningen den 10. september modtager folkets hyldest på Amalienborg, i karet gennem hovedstaden og fra balkonen på Københavns Rådhus, så skal jyderne drage til Jelling for at fejre Dronningens 50 års regentjubilæum.
Her er storskærm med levende billeder direkte fra hovedstaden, musikkorps, flag, balloner, cykelkaretture i vikingekongernes cykelspor og så selvfølgelig de over 150 hæklede dronning Margrether, som danskerne har hæklet til den nye udstilling.
Udstillingen er bygget op i to dele. Først er det DEN HÆKLEDE KONGERÆKKE. 53 hæklede monarker giver dig kongerækken, som du aldrig har fået den før. Det er et samarbejde mellem Christine Sørensen fra Valby og Kongernes Jelling. Christine Sørensen har hæklet hele kongerækken, og det er Dronningens skyld.
- I sin nytårstale i 2017 opfordrede Dronningen danskerne til at prøve at gøre noget unyttigt, noget i farver. Det blev startskuddet til den­_ haeklede­_ kongeraekke på Instagram, hvor man kan se og læse om 1000 års Danmarkshistorie i garn, siger hun.
Udstillingen Den Hæklede Kongerække bliver derfor Kongernes Jellings lidt skæve hyldest til Hendes Majestæt.
- Kong Gorm den Gamle og Kong Harald Blåtand fik sat skub i kongerækken her i Jelling, og vi vil gerne fortælle vores historie med et glimt i øjet. Det er de små hæklede dronninger og konger perfekte til, siger museumschef Morten Teilmann-Jørgensen.
Hæklede dronninger fra hele landet
Anden del af udstillingen er resultatet af projektet Danmark Hækler Margrethe, hvor danskere fra hele landet har sendt deres hæklede majestæt, som de ser hende. Med gravhund under armen, i grønlandsk folkedragt, som ung, som barn og i alverdens balkjoler. Mange danskere i alle aldre har hæklet, og flere har sendt en rørende beskrivelser med, hvor de fortæller hvorfor de har hæklet Dronningen netop på den måde.
- Vi er blevet væltet bagover af de mange indsendte dronninger, og de bliver ved med at komme, siger museumschefen.
De mange hæklere er sammen med alle andre inviteret til åbningen og fejringen af regentjubilæet den 10. september kl. 10.30. Desuden opfordres alle børn til at møde op i prinse- og prinsesseudstyr.
På www.kongernesjelling.dk kan man finde mere information om den nye udstillingen og projekt Danmark Hækler Margrethe.
Morten Teilmann-Jørgensen, Museumschef – 4120 6335 – mtj@natmus.dk
Christine Sørensen på www.instagram.com/den_haeklede_kongeraekke
Morten Teilmann-JørgensenMuseumschef og daglig leder
Kongernes Jelling udstiller danskernes mange forskellige, hæklede versioner af Dronning Margrethe samt hele kongerækken som hæklet.
Christine Sørensen har hæklet hele kongerækken.
Information om Kongernes Jelling
Kongernes Jelling er et museum og besøgscenter tæt ved Jellingmonumenterne, der fortæller historien om tiden, da Jelling var centrum i den danske historie, hvor Gorm den Gamle og Harald Blåtand levede. Museet viser, hvordan Jellingstenene formentlig så ud op­rin­de­ligt og præsenterer ny viden om vikingetiden
Følg pressemeddelelser fra Kongernes Jelling
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Kongernes Jelling
BLÅTAND I GULT4.4.2022 07:02:00 CEST | Pressemeddelelse
Med et mundret hashtag #nokdetmuseumdernogensindeharliggettættestpåtourdefrancerutenligebortsetfraLouvre og en ambition om at tiltrække nye målgrupper, åbner museet Kongernes Jelling en ny særudstilling den 9.april med en såkaldt VikingBikingEscapeBox.
Vikinge-museer samarbejder om dansk-tysk kulturarv11.3.2022 14:30:00 CET | Pressemeddelelse
Et af Danmarkshistoriens største og kendteste arkæologiske komplekser ligger i dag spredt over to lande. Nu vil tre museer gøre mere for at styrke sammenhængen. Kongernes Jelling, Danevirke Museum og Vikingemuseet i Hedeby er gået sammen for at tydeliggøre den grænseoverskridende forbindelse mellem grænselandets UNESCO-verdensarvssteder fra vikingetiden. I centrum for den fælles kampagne ”Harald Blåtand… handel, forsvar og pral” står illustrationer af den danske tegner Bjørk Matias Friis og den nok berømteste danske konge fra denne tid, som havde betydelige aktier i alle tre steder.
Danmark hækler Dronning Margrethe14.1.2022 08:30:00 CET | Pressemeddelelse
Nu er det frem med hæklepindene og den gode fantasi. Kongernes Jelling skyder nu en af regentjubilæets mere specielle markeringer afsted.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022